text: Pas på børnene i bilen
  16 april 2012 kl. 10.48
  En ingeniør fra Tønder er idemanden bag en ny kampagne, der skal få forældre til at være mere opmærksomme på børn i bilen.
  I weekenden begyndte fodboldsæsonen børn.
  Rigtigt mange børn bliver kørt til fodbold, og derfor har Tønder Kommune i samarbejde med Børneulykkesfonden og DGI taget initiativ til at lancere kampagnen Børn i Bilen.
  Den giver klubber og forældre gode råd, når de har børn i bilen.
  Idemanden til kampagnen er Anders Hørkjær Pedersen, der er ingeniør ved Tønder Kommune.
  I sin fritid er han fodboldtræner hos Varde IF. Der har han oplevet, at forældre opfører sig uansvarligt, når de kører andres børn til idræt, og det fik ham til at reagere.
  Som medarbejder i kommunens trafiksikkerhedsafdeling har han taget initiativ til en folder med gode råd om, hvordan børn og unge kommer sikkert frem til idræt.
  Her er fem gode råd:
  1. Hastighedsgrænserne bør til hver en tid overholdes.
  2. Føreren bør altid køre efter forholdene (tæt trafik, tåge, sne mv.).
  3. Føreren bør altid være opmærksom på, at alle har sele på.
  4. Føreren bør altid være frisk og veludhvilet.
  5. Bilen skal være i god stand.
  